โยก ‘สุภา’
ฮือฮากันทั้งกระทรวงการคลัง หลัง สุภา ปิยะจิตติ รองปลัดกระทรวงการคลัง หัวหน้ากลุ่มรายจ่ายและหนี้สิน &#8220;ผู้ที่ไม้บรรทัดเรียกพี่&#8221; ถูกสั่งย้ายสายฟ้าแลบปลดออกจากประธานคณะกรรมการปิดบัญชีโครงการรับจำนำข้าวของรัฐบาล และโยกสลับงานที่รับผิดชอบใหม่ให้ไปดูแลงานด้านบริหาร หรือแม่บ้านกระทรวง ทำหน้าที่ดูแลอาคารสำนักงาน ยาม สถานที่จอดรถ และประสานงานทั่วไป
28 พ.ค. 2556

ฮือฮากันทั้งกระทรวงการคลัง หลัง สุภา ปิยะจิตติ รองปลัดกระทรวงการคลัง หัวหน้ากลุ่มรายจ่ายและหนี้สิน “ผู้ที่ไม้บรรทัดเรียกพี่” ถูกสั่งย้ายสายฟ้าแลบปลดออกจากประธานคณะกรรมการปิดบัญชีโครงการรับจำนำข้าวของรัฐบาล และโยกสลับงานที่รับผิดชอบใหม่ให้ไปดูแลงานด้านบริหาร หรือแม่บ้านกระทรวง ทำหน้าที่ดูแลอาคารสำนักงาน ยาม สถานที่จอดรถ และประสานงานทั่วไป
แทนที่ “พงษ์ภาณุ เศวตรุนทร์” รองปลัด ที่ถูกดองในตำแหน่งนี้มาร่วม 2 ปี
ภารกิจด้านรายจ่ายและหนี้สินนั้นสำคัญไม่น้อย เพราะใครจะกู้เงินไปทำโครงการอะไร ต้องผ่านมือรองปลัดด้านนี้หมด เพราะดูแลกรมบัญชีกลาง และสำนักงานบริหารหนี้สาธารณะ
งานในกระทรวงการคลังมีการแบ่งงานให้รองปลัดออกเป็น 4 กลุ่ม นอกจากกลุ่มบริหาร กับกลุ่มรายจ่ายและหนี้สิน
หัวหน้ากลุ่มรายได้ มี รังสรรค์ ศรีวรศาสตร์ รองปลัด คุมนโยบายการจัดเก็บรายได้ของสรรพากร สรรพสามิต และศุลกากร รวมถึงรายได้อื่นๆ
กลุ่มด้านทรัพย์สิน มี จักรกฤศฏิ์ พาราพันธกุล รองปลัด ดูแลทั้งกรมธนารักษ์ และสำนักงานคณะกรรมการนโยบายรัฐวิสาหกิจ